wannaphong/clean_thaiwikipedia huggingface dataset:
# สโมสรฟุตบอลเร็ดบุลซัลทซ์บวร์ค
สโมสรฟุตบอลเร็ดบุลซัลทซ์บวร์ค เป็นสโมสรฟุตบอลอาชีพออสเตรีย ตั้งอยู่ที่วัลส์-ไซเซินไฮม์ สนามเหย้าของพวกเขาคือเรด บูลล์ อารีนา สำหรับในแข่งขันระดับทวีปยุโรปนั้น สโมสรจะใช้ชื่อ ซัลซ์บวร์ก เนื่องจากข้อจำกัดของชื่อผู้สนับสนุน และจะใช้ตราสโมสรที่ดัดแปลงใหม่

ชื่อเดิมของสโมสรคือ เอ็สเฟา ออสเตรียซัลทซ์บวร์ค ต่อมาได้เปลี่ยนชื่อสโมสรเนื่องจากการซื้อสิทธิ์ของเรดบูล จีเอ็มบีเอช ในปี ค.ศ. 2005 และได้เปลี่ยนสีชุดจากม่วง-ขาว กลายเป็นแดง-ขาว การเปลี่ยนแปลงครั้งนี้ ทำให้แฟนบางส่วนก่อตั้งสโมสรใหม่ขึ้นมาเอง นั่นคือ SV Austria Salzburg ซึ่งตั้งตามชื่อเดิม

สโมสรคว้าแชมป์ออสเตรียนบุนเดิสลีกาสมัยแรกในปี ค.ศ. 1994 และเคยเข้าไปถึงยูฟ่าคัพ นัดชิงชนะเลิศ ในปี ค.ศ. 1994 หลังจากนั้นสโมสรก็คว้าแชมป์ลีกอีก 11 สมัย และออสเตรียคัพอีก 5 สมัย

 เกียรติประวัติ 
300px|thumb|right|เรด บูลล์ อารีนา
ออสเตรียนบุนเดิสลีกา (17)
ชนะเลิศ: 1993–94*, 1994–95*, 1996–97*, 2006–07, 2008–09, 2009–10, 2011–12, 2013–14, 2014–15, 2015–16, 2016–17, 2017–18, 2018–19, 2019/2020, 2020/21, 2021/22, 2022/23

ออสเตรียนคัพ (9)
ชนะเลิศ: 2011–12, 2013–14, 2014–15, 2015–16, 2016–17, 2018–19, 2019–20, 2020–21, 2021–22

ออสเตรียนซูเปอร์คัพ (3)
ชนะเลิศ: 1994*, 1995*, 1997*
 ดูเพิ่ม 
 แอร์เบ ไลพ์ซิช
 นิวยอร์กเร็ดบุลส์
# เล่มนี้ต้องพิมพ์ซ้ำ!
เล่มนี้ต้องพิมพ์ซ้ำ!  เป็นมังงะแนวเสี้ยวหนึ่งของชีวิตจากประเทศญี่ปุ่นที่เขียนและวาดภาพประกอบโดยมัตสึดะ นาโอโกะ และตีพิมพ์ลงในนิตยสาร Monthly Big Comic Spirits ของโชงะกุกัง ตั้งแต่เดือนกันยายน 2012 ถึงมิถุนายน 2023 มังงะได้รับการดัตแปลงเป็นละครโทรทัศน์ฉบับคนแสดงทางช่องทีบีเอส ตั้งแต่วันที่ 12 เมษายน ถึงวันที่ 14 มิถุนายน 2016

ในปี 2017 มังงะได้รับรางวัลโชงากูกังมังงะอวอร์ดครั้งที่ 62 ในประเภททั่วไป

 จำนวนเล่ม
# การล้มละลาย
การล้มละลาย  เป็นสถานภาพทางกฎหมายของบุคคลหรือนิติบุคคลที่ไม่สามารถชำระหนี้คืนเจ้าหนี้ได้ ในเขตอำนาจส่วนใหญ่ คำสั่งศาลกำหนดการล้มละลาย ซึ่งลูกหนี้มักเป็นผู้ริเริ่ม

การล้มละลายมิใช่สถานภาพตามกฎหมายเดียวที่บุคคลไม่สามารถชำระหนี้มีได้ ฉะนั้น คำว่า "การล้มละลาย" จึงไม่สมนัยกับการไม่สามารถชำระหนี้ (insolvency) ในบางประเทศอย่างสหราชอาณาจักร การล้มละลายจำกัดอยู่เฉพาะปัจเจกบุคคล ส่วนกระบวนพิจารณาการไม่สามารถชำระหนี้แบบอื่น (เช่น การชำระบัญชีและการจัดการทรัพย์สิน) ใช้กับบริษัท ในสหรัฐ การล้มละลายใช้กว้างขึ้นแก่กระบวนพิจารณาการไม่สามารถชำระหนี้อย่างเป็นทางการ ในประเทศฝรั่งเศส คำ "banqueroute" ใช้อย่างเดียวเฉพาะการล้มละลายฉ้อฉล ขณะที่คำว่า "faillite" ใช้กับการล้มละลายตามกฎหมาย(fr) Dictionnaire Le Petit Larousse 2013, p 104 & 446
# ปริมาณเงิน
ในวิชาเศรษฐศาสตร์ ปริมาณเงิน  เป็นปริมาณรวมของสินทรัพย์การเงินที่มีอยู่ในเศรษฐกิจหนึ่งในเวลาใดเวลาหนึ่งPaul M. Johnson. "Money stock," A Glossary of Political Economy Terms มีวิธีนิยาม "เงิน" หลายวิธี แต่วิธีมาตรฐานปกติรวมเงินตราที่หมุนเวียนในระบบ และเงินฝากกระแสรายวันAlan Deardorff. "Money supply," Deardorff's Glossary of International EconomicsKarl Brunner, "money supply," The New Palgrave: A Dictionary of Economics, v. 3, p. 527.

ปกติรัฐบาลหรือธนาคารกลางของประเทศหนึ่งบันทึกและจัดพิมพ์ข้อมูลปริมาณเงิน นักวิเคราะห์ภาครัฐและเอกชนเฝ้าติดตามการเปลี่ยนแปลงปริมาณเงินมาช้านาน เนื่องจากเชื่อว่ากระทบต่อระดับราคา ภาวะเงินเฟ้อ อัตราแลกเปลี่ยนและวัฏจักรเศรษฐกิจThe Money Supply – Federal Reserve Bank of New York. Newyorkfed.org.

ความสัมพันธ์ระหว่างเงินกับราคาในอดีตสัมพันธ์กับทฤษฎีปริมาณเงิน (quantity theory of money) มีหลักฐานเชิงประจักษ์เข้มของความสัมพันธ์โดยตรงระหว่างการเติบโตเงิน–อุปสงค์ (money–supply growth) และภาวะเงินเฟ้อราคาระยะยาว อย่างน้อยสำหรับการเพิ่มปริมาณเงินในเศรษฐกิจอย่างรวดเร็ว ตัวอย่างเช่น ประเทศอย่างซิมบับเวซึ่งมีการเพิ่มปริมาณเงินอย่างรวดเร็วอย่างยิ่งมีราคาเพิ่มขึ้นรวดเร็วอย่างยิ่ง (ภาวะเงินเฟ้อยิ่งยวด) จึงเป็นเหตุผลหนึ่งสำหรับการพึ่งพานโยบายการเงินเป็นวิธีการควบคุมเงินเฟ้อMilton Friedman (1987). "quantity theory of money", The New Palgrave: A Dictionary of Economics, v. 4, pp. 15–19.
# หลักทรัพย์ประกัน
หลักทรัพย์ประกัน  ในข้อตกลงให้ยืม เป็นการผูกมัดทรัพย์สินบางอย่างของผู้ยืมต่อผู้ให้ยืม เพื่อเป็นหลักประกันการชำระเงินกู้คืน หลักทรัพย์ประกันใช้เป็นการคุ้มครองของผู้ให้ยืมต่อการผิดนัดของผู้ยืม ฉะนั้นใช้หักลบกลบเงินกู้ได้หากผู้ยืมไม่สามารถชำระเงินต้นและดอกเบี้ยตามเงื่อนไขของข้อตกลงให้ยืม

ปกติการคุ้มครองที่หลักทรัพย์ประกันให้จะให้ผู้ให้ยืมให้อัตราดอกเบี้ยต่ำกว่าแก่เงินกู้ที่มีหลักทรัพย์ประกันเมื่อเทียบกับเงินกู้ที่ไม่มีหลักทรัพย์ประกันเนื่องจากความเสี่ยงขาดทุนของผู้ให้ยืมมีต่ำกว่า อัตราดอกเบี้ยสามารถลดได้หลายจุดร้อยละ ขึ้นอยู่กับชนิดและมูลค่าของหลักทรัพย์ประกัน ตัวอย่างเช่น อัตราดอกเบี้ยของเงินกู้ไม่มีหลักทรัพย์ประกันสูงกว่าเงินกู้ที่มีหลักทรัพย์ประกันมาก เพราะความเสี่ยงของผู้ให้ยืมเพิ่มขึ้น

ถ้าผู้ยืมผิดนัดชำระเงินกู้ (เนื่องจากการไม่สามารถชำระหนี้หรือเหตุการณ์อื่น) แล้วผู้ยืมจะเสียทรัพย์สินที่ผูกมัดเป็นหลักทรัพย์ประกันและผู้ให้ยืมจะเป็นเจ้าของทรัพย์สินนั้นแทน ตัวอย่างเช่น ในธุรกรรมเงินกู้จำนองตรงแบบใช้อสังหาริมทรัพย์ที่ได้มาด้วยความช่วยเหลือของเงินกู้เป็นหลักทรัพย์ประกัน หากผู้ซื้อไม่สามารถชำระหนี้คืนได้ตามข้อตกลงจำนอง ผู้ให้ยืมสามารถใช้กระบวนการบังคับเอาทรัพย์จำนองหลุดตามกฎหมายเพื่อครองกรรมสิทธิ์ของอสังหาริมทรัพย์นั้น ผู้ประกอบธุรกิจรับจำนำเป็นตัวอย่างธุรกิจทั่วไปที่ยอมรับสิ่งของหลายอย่างเป็นหลักทรัพย์ประกัน

อาจมีการจำกัดชนิดของหลักทรัพย์ประกันขึ้นอยู่กับประเภทของเงินกู้ (เช่นในกรณีเงินกู้รถยนต์และการจำนอง) นอกจากนี้ยังสามารถยืดหยุ่นได้ เช่น ในกรณีของสินเชื่อบุคคลที่อาศัยหลักทรัพย์ประกัน
# ความถี่มูลฐาน
การสั่นและคลื่นนิ่งในสาย (เช่นในสายเครื่องดนตรี) เป็นความถี่มูลฐาน (บนสุด) และเสียง overtone 6 ความถี่แรก 

ความถี่มูลฐาน

ซึ่งในภาษาอังกฤษอาจเรียกอย่างโดด ๆ ว่า "fundamental" นิยามว่าเป็นความถี่ต่ำสุดของรูปคลื่นแบบเป็นคาบ
ในดนตรี ความถี่มูลฐานก็คือเสียงสูงต่ำของโน้ตดนตรีที่ได้ยินโดยเป็นคลื่นรูปไซน์ (partial) ที่ความถี่ต่ำสุดซึ่งได้ยิน
ถ้าดูการซ้อนทับของคลื่นรูปไซน์ (เช่น อนุกรมฟูรีเย) ความถี่มูลฐานก็คือคลื่นรูปไซน์ความถี่ต่ำสุดในผลรวม
ในบางกรณี ความถี่มูลฐานจะเขียนเป็นเครื่องหมาย f0 (หรือ FF) ซึ่งระบุความถี่ต่ำสุดจาก 0 
ในบางกรณี ก็จะเขียนเป็นเครื่องหมาย ''f''1 ซึ่งหมายถึงฮาร์มอนิกแรก
(ฮาร์มอนิกที่สองก็จะเป็น f2 = 2⋅f1 เป็นต้น
และในบริบทนี้ ฮาร์มอนิกที่ 0 ก็จะเป็น 0 Hz)
# โรงเรียนโนนสังวิทยาคาร
โรงเรียนโนนสังวิทยาคาร  (อังกฤษ: Nonsang Wittayakarn School) อักษรย่อ: น.ส. — NS) หรือเรียกอย่างย่อว่า "สังวิทย์" เป็นโรงเรียนมัธยมศึกษาขนาดใหญ่ ในจังหวัดหนองบัวลำภู เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษา ประจำอำเภอโนนสัง จังหวัดหนองบัวลำภู สังกัดสำนักงานเขตพื้นที่การศึกษามัธยมศึกษาเลย หนองบัวลำภู (เขต 19 เดิม) เครือข่ายพัฒนาคุณภาพการศึกษา สหวิทยาเขตบัวบาน สำนักงานคณะกรรมการการศึกษาขั้นพื้นฐาน กระทรวงศึกษาธิการ 

 ประวัติโรงเรียนโนนสังวิทยาคาร 
”โรงเรียนโนนสังวิทยาคาร เดิมชื่อ โรงเรียนโนนสัง เปิดสอนเมื่อวันที่ 17 พ.ค. 2499 โดยมีนายณรงค์ ดอนจันทร์ใต้ เป็นครูผู้สอนและรักษาราชการตำแหน่งครูใหญ่ มีนักเรียนเข้าเรียนวันแรกเป็นชาย 22 คน หญิง 13 คน รวม 35 คน เปิดเรียนครั้งแรก โรงเรียนโนนสังยังไม่มีอาคารเรียน ได้ยืมหอประชุมโรงเรียนโนนสังวิทยาสรรค์ เป็นที่อาศัยเรียนชั่วคราว ต่อมาปี พ.ศ. 2500 ได้รับงบประมาณ 40,000 บาท จึงได้ก่อสร้างอาคารเรียนเอกเทศขึ้นจำนวน 1 หลัง 4 ห้องเรียน ซึ่งประชาชนชาวอำเภอโนนสัง โดยมีนายอโนทัย มีอาษา, นายจวน พาหา, นายมุย สีดาหลง และนายลา ภิรมณ์ราช ได้อุทิศที่ดินในจำนวน 12 ไร่ (บริเวณที่ทำการประปา อำเภอโนนสังในปัจจุบัน) ในปี พ.ศ. 2517 ได้เปิดทำการสอนในระดับมัธยมศึกษาตอนต้น ให้ชื่อว่า โรงเรียนอุดรพิทยานุกูล (สาขาโนนสัง) ต่อมาเมื่อวันที่ 18 เมษายน 2518  ได้มีคำสั่งจากกรมให้ยุบโรงเรียนโนนสัง สังกัดกองการศึกษาพิเศษ กรมสามัญศึกษา ให้ตั้งเป็นโรงเรียนมัธยมศึกษา สังกัดกองการมัธยม กรมสามัญศึกษา และให้เปลี่ยนชื่อโรงเรียนเป็น “โรงเรียนโนนสังวิทยาคาร”

ปี พ.ศ. 2520 ได้เกิดน้ำท่วมสุขาภิบาล อำเภอโนนสัง ชาวบ้านจึงร่วมกันบริจาคที่ดินให้สร้างโรงเรียนในที่ทำการเรียนการสอน ในปัจจุบัน 88 หมู่ 14 ถนนโนนสัง-ศรีบุญเรือง ตำบลโนนสังอำเภอโนนสัง จังหวัดหนองบัวลำภู บริเวณพื้นที่จำนวน 79 ไร่ 18 ตารางวา ในปีนี้มีครูและอาจารย์ จำนวน 33 คน นักการภารโรง 4 คน นักเรียน 18 ห้องเรียน โรงเรียนมีความเจริญก้าวหน้าขึ้นตามลำดับ โดยได้รับอนุมัติให้เปิดสอนในระดับชั้นมัธยมศึกษาตอนปลาย ในปี พ.ศ. 2524 เป็นต้นมา

ปัจจุบัน โรงเรียนโนนสังวิทยาคาร ตั้งอยู่ เลขที่ 88 หมู่ที่ 14 ตำบลโนนสัง อำเภอโนนสัง จังหวัดหนองบัวลำภู  
มีนักเรียน 1,152 คนจำนวนนักเรียน จัดเป็นโรงเรียนมัธยมศึกษาขนาดใหญ่ และเป็นโรงเรียนประจำอำเภอโนนสัง มีผู้อำนวยการโรงเรียนคนปัจจุบันคือคือ"นายสำเนา เทียมดวงแข" 

 หลักสูตรที่เปิดสอน 
โรงเรียนโนนสังวิทยาคารมีแผนการเรียนให้นักเรียนเลือกตามความถนัดและความชอบ โดยยึดตามหลักสูตรแกนกลางการศึกษา ได้แก่

ชั้นมัธยมศึกษาปีที่ 1–3[มัธยมต้น]กลุ่มสาระการเรียนรู้ชื่อย่อจำนวนห้องเรียนจำนวนที่รับวิทยาศาสตร์แผนวิทย์3 ห้องเรียน120 คนวิทยาศาสตร์ คณิตศาสตร์วิทย์-คณิต3 ห้องเรียน120 คนภาษาศาสตร์แผนภาษาจีน1ห้องเรียน40 คน ภาษาศาสตร์ศิลป์-ภาษา2 ห้องเรียน80 คน พละศึกษาศิลป์-พละสุขฯ1 ห้องเรียน40 คนรวม11+ ห้องเรียน200+ คน
”จำนวนที่รับนักเรียนอาจเปลี่ยนแปลงไปในแต่ละปีการศึกษาข้อมูลบางประการอาจมีการเปลี่ยนแปลงได้“
ชั้นมัธยมศึกษาปีที่ 4–6[มัธยมปลาย]กลุ่มสาระการเรียนรู้ชื่อย่อจำนวนห้องเรียนจำนวนที่รับวิทยาศาสตร์แผนวิทย์4 ห้องเรียน120 คนวิทยาศาสตร์ คณิตศาสตร์วิทย์-คณิต3 ห้องเรียน120 คนภาษาศาสตร์แผนภาษาจีน1ห้องเรียน40คน ภาษาศาสตร์ศิลป์-ภาษา2 ห้องเรียน80 คน พละศึกษาศิลป์-พละสุขฯ1 ห้องเรียน40 คนรวม11+
ห้องเรียน200+ คน
# เขา
เขา  เป็นธรณีสัณฐานที่สูงขึ้นจากภูมิประเทศแวดล้อม มักมียอดชัดเจน แม้ในพื้นที่ที่มีภูมิลักษณ์ผาชัน/มุมเท อาจเรียกส่วนใดส่วนหนึ่งของภูมิประเทศราบที่ไม่มียอดขนาดใหญ่ว่า "เขา" ก็ได้
# พระลานเสด็จขี้เรื้อน
thumb|พระระเบียงรอบพระลาน

พระลานเสด็จขี้เรื้อน (พฺระลานสฺเตจคมฺลง̍) เป็นท้องสนามตรงมุมด้านตะวันตกเฉียงเหนือของนครธม จังหวัดเสียมเรียบ ประเทศกัมพูชา สร้างขึ้นด้วยลักษณะแบบบายนในรัชกาลพระเจ้าชัยวรมันที่ 7

ชื่อซึ่งเป็นที่รู้จักในปัจจุบันนี้เป็นนามที่เกิดขึ้นในภายหลังโดยอ้างถึงเทวรูปพระยม อายุราวคริสต์ศตวรรษที่ 15 ซึ่งพบอยู่ในบริเวณนั้น โดยมีสีกระดำกระด่าง และมีตะไคร่ปกคลุม เหมือนคนเป็นเรื้อน ทั้งยังสอดคล้องกับความเชื่อที่ว่า ยโศวรรมันที่ 1 กษัตริย์ผู้สถาปนาเมืองยโศธรปุระอันเป็นที่ตั้งนครธมนั้น ประชวรโรคเรื้อน แต่ชื่อจริง ๆ ของเทวรูปดังกล่าว คือ "ธรรมราชา" ดังที่จารึกอยู่บนตัวรูปเองVietnam, Cambodia, Laos & the Greater Mekong by Nick Ray, Tim Bewer, Andrew Burke, Thomas Huhti, Siradeth Seng. Page 212. Footscray; Oakland; London: Lonely Planet Publications, 2007.

พระลานนี้เป็นรูปตัวยู (U) ทำให้เชื่อกันว่า สร้างขึ้นเพื่อใช้เป็นที่ถวายพระเพลิงพระศพเจ้านาย
# จีรนันทน์ เศวตนันทน์
จีรนันทน์ เศวตนันทน์  นางสาวไทย พ.ศ. 2508 คนที่ 15 และได้รับตำแหน่งรอบอันดับ 2 นางงามจักรวาล 1966 สำหรับจีรนันทน์ เป็นสาวไทยคนที่ 4 ที่เป็นตัวแทนของประเทศไทย ต่อจากอมรา อัศวนนท์ รองนางสาวไทย พ.ศ. 2496 ซึ่งเป็นตัวแทนคนแรกเข้าร่วมประกวดนางงามจักรวาล ค.ศ. 1956 ตามด้วย สดใส วานิชวัฒนา ค.ศ. 1959 และตามด้วย อาภัสรา หงสกุล นางงามจักรวาลคนที่ 14

นางสาวไทย 2508
จีรนันทน์เป็นลูกสาวของ พล.ต.ต.จรุง เศวตนันทน์ และ นางอร่ามศรี เศวตนันทน์ ต่อมาเธอได้รับตำแหน่งนางสาวไทย ปี 2508 คนที่ 15 ซึ่งจัดประกวดที่กรุงเทพ เธอจบการศึกษาจากสหราชอาณาจักร หลังจากนั้นเธอได้รับการฝึกฝนจากสมเด็จพระนางเจ้าสิริกิติ์ พระบรมราชินีนาถก่อนที่จะไปประกวดนางงามจักรวาลในปีถัดมา มีหลานสาวที่เป็นนางสาวไทย 2534 คือ จิรประภา เศวตนันทน์

นางงามจักรวาล 1966
จีรนันทน์ครองมงกุฎนางสาวไทย ปี 2508 เมื่อวันที่ 3 ธันวาคม พ.ศ. 2508 หลังจากนั้นได้เข้าร่วมประกวด นางงามจักรวาล 1966 ที่ไมอามี่บีช, ฟลอริดา สหรัฐอเมริกา โดยก่อนประกวด จีรนันทน์ได้เข้าเฝ้าฯ สมเด็จพระนางเจ้าสิริกิติ์ พระบรมราชินีนาถ และได้รับพระราชทานคำแนะนำถึงวิธีการเดิน การนั่ง และการถอนสายบัวแบบไทย รวมถึงทรงผมแบบแสกกลางเกล้าทุยสูงไปข้างหลัง เพื่อให้แตกต่างจากทรงผมของอาภัสรา หงสกุลที่ใช้ในการประกวดเมื่อปีก่อนด้วยวิลลา วิลัยทอง. “โรงเรียนเสริมสวย การตลาดความงาม และ ‘ผมสวย แบบนำสมัย’ ในสังคมไทยยุค ‘พัฒนา’,” ใน ธเนศ อาภรณ์สุวรรณ (บก.), ความ(ไม่)เป็นสมัยใหม่: ความเปลี่ยนแปลงและย้อนแย้งของไทย (กรุงเทพฯ: สยามปริทัศน์, 2560), น. 87. จีรนันทน์ สามารถคว้าตำแหน่งรองอันดับ 2 ไปครอง โดยมากาเรต้า อาวิดสัน สาวงามจาก สวีเดน เป็นผู้ครองตำแหน่งนางงามจักรวาล 1966

ช่วงชีวิตหลังจากนางสาวไทย
ในปี 2512 จีรนันทน์ได้สมรสกับ พล.ร.อ.อำนวย บุญรอด มีบุตรชาย 1 คน คือ สุวีระ บุญรอด
# ฮิวเบิร์ต ฮัมเฟรย์
ฮิวเบิร์ต โฮราทิโอ ฮัมเฟรย์ จูเนียร์  เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 38 ระหว่าง พ.ศ. 2508 ถึง 2512 ในสมัยประธานาธิบดีลินดอน บี. จอห์นสัน
# สปิโร แอกนิว
สปิโร ธีโอดอร์ "เท็ด" แอกนิว  เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 39 ระหว่าง พ.ศ. 2512 ถึง 2516 ในสมัยประธานาธิบดีริชาร์ด นิกสัน ต่อมาได้ลาออกจากตำแหน่งรองประธานาธิบดี เมื่อวันที่ 10 ตุลาคม พ.ศ. 2516 เนื่องจากคดีอื้อฉาวเกี่ยวกับคดีทุจริตนับเป็นรองประธานาธิบดีคนที่สองของสหรัฐที่ลาออกจากตำแหน่งต่อจากจอห์น ซี. แคลฮูน
# โรงฆ่าสัตว์
โรงฆ่าสัตว์ หรือโรงเชือด  เป็นสิ่งก่อสร้างที่สัตว์ถูกฆ่าเพื่อเป็นนำมาเป็นอาหาร โรงฆ่าสัตว์ส่งเนื้อสัตว์ต่อให้กับอุตสาหกรรมบรรจุหีบห่อ ส่วนโรงฆ่าสัตว์ที่เนื้อไม่ได้ถูกนำไปเป็นอาหารอาจถูกเรียกว่า knacker's yard หรือ knackeries และมักใช้ฆ่าสัตว์ที่ไม่เหมาะสำหรับการรับประทานหรือที่ไม่สามารถทำงานในฟาร์มได้อีกต่อไป เช่น ม้าที่ไม่สามารถทำหน้าที่ได้
การฆ่าสัตว์ในระดับอุตสาหกรรมมาพร้อมกับปัญหาด้านลอจิสติก, ปัญหาด้านสวัสดิภาพสัตว์, ความต้องการทางสาธารณสุข และปัญหาด้านสิ่งแวดล้อม  การหาที่่เพื่อสร้างโรงฆ่าสัตว์ยังเป็นปัญหาและมักเป็นที่เกลียดชังของสาธารณะ

กลุ่มสิทธิและสวัสดิภาพสัตว์มักแสดงความกังวลเกี่ยวกับวิธีขนย้าย, จัดเตรียม, เลี้ยง และฆ่าของโรงฆ่าสัตว์บางที่
# สโมสรฟุตบอลกระบี่ในฤดูกาล 2561
สโมสรฟุตบอลจังหวัดกระบี่ในฤดูกาล 2561 เป็นฤดูกาลที่ 7 ของ กระบี่ เอฟซี ใน ไทยลีก 2. ฤดูกาลนี้กระบี่ เอฟซีได้เข้าร่วมการแข่งขันใน ไทยลีก 2, เอฟเอคัพ และ ลีกคัพ

การแข่งขัน
 ภาพรวมสถิติ 

ไทยลีก 2

ตารางคะแนน

แมตช์

เอฟเอคัพ

ลีกคัพ

 สถิติ 
 ผู้ทำประตู 

หมายเลขตำแหน่งชื่อลีกเอฟเอ คัพลีก คัพรวม6DF อนุวัฒน์ จันทร์ดอน10019FW Matias Nicolas L.C. Hadwa100110MF Kesley Huynh Alves100113FW สุพจน์ จดจำ602816FW ตามีซี หะยียูโซะ100120DF Kone Seydou100143FW Ivan Vukovic2204——ผู้เล่นทีมฝั่งตรงข้ามทำเข้าประตูตัวเอง1001 ออกจากสโมสรก่อนเริ่มฤดูกาลหรือระหว่างฤดูกาล70FW Mbengan Isaac Honcre0011
# สโมสรฟุตบอลขอนแก่นในฤดูกาล 2561
สโมสรฟุตบอลจังหวัดขอนแก่นในฤดูกาล 2561 เป็นฤดูกาลที่ 8 ของ ขอนแก่น เอฟซี ใน ไทยลีก 2. ฤดูกาลนี้ขอนแก่น เอฟซีได้เข้าร่วมการแข่งขันใน ไทยลีก 2, เอฟเอคัพ และ ลีกคัพ

การแข่งขัน

ไทยลีก 2

ตารางคะแนน

แมตช์

เอฟเอคัพ

ลีกคัพ

 สถิติ 
 ผู้ทำประตู 

หมายเลขตำแหน่งชื่อลีกเอฟเอ คัพลีก คัพรวม3FW ทศพล ยอดจันทร์910107DF ฉัตรชัย เจียกกลาง01238MF ศิวะพงษ์ เจริญศิลป์001110FW David Carlos Teles Veloso100111FW Babo Marc Landry12011314FW Renan Marques300315FW ยุทธนา เรืองสุขสุด110217DF รักษ์พงศ์ ชูเมือง100121MF อนุพันธุ์ เกิดสมพงษ์100122MF Darko Tasevski400423FW ธนพัฒน์ พูฒนอก020228FW สันติราษฏร์ เวียงอินทร์010129FW ธนพล ศรีทอง110232DF Rudolof Yanto Basna100139MF ถิรายุ บรรหาร7007——ผู้เล่นทีมฝั่งตรงข้ามทำเข้าประตูตัวเอง1001 ออกจากสโมสรก่อนเริ่มฤดูกาลหรือระหว่างฤดูกาล
# วอลเตอร์ มอนเดล
วอลเตอร์ เฟรดเดอริก "ฟริตซ์" มอนเดล (5 มกราคม ค.ศ. 1928 – 19 เมษายน ค.ศ. 2021) เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 42 ระหว่าง ค.ศ. 1977 ถึง 1981 ในสมัยประธานาธิบดีจิมมี คาร์เตอร์
# เนลสัน รอกกีเฟลเลอร์
เนลสัน อัลดริช รอกกีเฟลเลอร์  เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 41 ระหว่าง พ.ศ. 2517 ถึง 2520 ในสมัยประธานาธิบดีเจอรัลด์ ฟอร์ด
# นิวส์ (อัลบั้มลาบานูน)
นิวส์ (, เหนือ ออก ตก ใต้) เป็นสตูดิโออัลบั้มชุดที่ 8 ของวงร็อค ลาบานูน และเป็นสตูดิโออัลบั้มชุดแรกที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พงศศรัณย์ พุ่มทิพย์ เป็นโปรดิวเซอร์ ออกจำหน่ายในวันที่ 25 สิงหาคม พ.ศ. 2559 LABANOON อัลบั้ม “N.E.W.S.” มีครบทุกรสชาติ 25 ส.ค.นี้ ซึ่งอัลบั้มชุดนี้ได้ทำมาสเตอร์ริ่งที่นิวยอร์ก

โดยชื่ออัลบั้มมาจากแนวคิดที่ว่า แฟนเพลงลาบานูนมีอยู่ทั่วทุกภาคของประเทศ ในอัลบั้มนี้มีซิงเกิ้ลฮิตที่ได้รับความนิยมสูง เช่น เชือกวิเศษ, แพ้ทาง, พลังงานจน และศึกษานารี

อัลบั้มชุดนี้ได้เล่าถึงเรื่องราว 7-8 ปีที่หายไปของวงลาบานูนที่มาจาก เหนือ ใต้ ออก ตก ที่สั่งสมประสบการณ์ชีวิต และได้ไปเล่นคอนเสิร์ตมา ใครจะรู้ว่าร้องเพลงแล้วอยู่ดี ๆ วันนึงเราก็หยุด

เนื้อหาของเพลงในอัลบั้ม
ซิงเกิลเปิดตัว "ศึกษานารี" มีเนื้อหาเกี่ยวกับ ใจนารี ยากแท้ หยั่งถึง ซึ่งตรงความหมายที่สุดและคงจะตรงกับชีวิตจริงของใครหลายๆคน ว่าการจะเข้าใจผู้หญิงนั้น เป็นเรื่องยากเย็นเหลือเกิน

ส่วนซิงเกิลถัดมา "พลังงานจน" มีเนื้อหาเกี่ยวกับให้กำลังใจ สำหรับคนที่ท้อแท้หมดหวัง ใช้ข้อด้อยของตัวเองเป็นแรงผลักดัน เพื่อเป็นพลังงาน ใช้การเล่นคำว่า "พลังงานจน" ซึ่งพ้องเสียงกับคำว่า "พลังงานจลน์" ซึ่งแปลว่า "พลังงานที่มีอยู่ในวัตถุที่กำลังเคลื่อนที่" แต่ พลังงานจน คงเป็นพลังงานจากการที่ เราจน เราไม่มี จนเป็นแรงผลักดัน ให้ออกมาทำอะไรเพื่อตัวเราเอง เพื่อคนที่เรารัก

และซิงเกิลที่ "เชือกวิเศษ" เกี่ยวกับความรักที่ไม่สมหวัง เดิมทีเพลงนี้จะมีชื่อว่า "อยู่ไม่สุข" แต่ถูกเปลี่ยนเพื่อสะท้อนให้เห็นว่า แม้แต่เชือกวิเศษก็ไม่สามารถมัดหัวใจที่แตกสลายได้Labanoon rocks back to life  nationmultimedia.com

 รายชื่อเพลง 

 บุคคลที่เกี่ยวข้อง 
ลาบานูน
 เมธี อรุณ (เมธี) ร้องนำ, กีตาร์
 อนันต์ สะมัน (อนันต์) เบส
 ณัฐนนท์ ทองอ่อน (สมเมย์) กลอง
# มัมแอนด์ป็อปช็อป
Mom & Popshop เป็นสตูดิโออัลบั้มชุดที่ 3 ของวงร็อค ทเวนตีไฟฟ์อาเวอส์ และเป็นสตูดิโออัลบั้มชุดแรกที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี มณฑล จิรา & 25hours เป็นโปรดิวเซอร์ ออกจำหน่ายในวันที่ 27 สิงหาคม พ.ศ. 255825hours - MOM & POPSHOP 「Official Album Sampler」

เนื้อหาของเพลงในอัลบั้ม
ซิงเกิลเปิดตัว "สุขาอยู่หนใด" มีเนื้อหาเกี่ยวกับ ความสุขเราไม่จำเป็นต้องวิ่งตามหา ความสุขมันไม่ได้ซ่อนอยู่ที่ไหน บางคนเราอาจมีทุกอย่างสมบูรณ์ แต่สิ่งเหล่านั้นมันไม่ได้ตอบโจทย์เรื่องความสุขที่แท้จริง คือบางคนมีครบทุกอย่างแต่คำตอบในหัวใจตัวเองกลับไม่มี มันก็เหมือนรู้จักทั้งโลกแต่ไม่รู้ใจตัวเองแบบนี้มันก็ไม่มีความสุข

ส่วนซิงเกิลที่ 2 ถัดมา "แรงโน้มถ่วง" มีเนื้อหาเกี่ยวกับ 25hours ได้สร้างมาจากจินตนาการที่ว่า "เหมือนพวกเราอยู่ในยานลำหนึ่ง ยานที่ชื่อว่า 25hours พยายามที่จะทะยานไปดาวอีกดวง แต่ดันมีแรงโน้มถ่วงนี่แหละ ที่มาฉุดรั้งเราไว้ มันก็เหมือนปัญหา ความกลัว ในชีวิต ของคนเราทุกคน

ส่วนโปรโมชั่นซิงเกิล "เธอเอาใจฉันไป" เป็นเพลงเกี่ยวกับความรักหวานแหวว 

ส่วนซิงเกิลที่ 3 "ไม่เคย" เป็นเพลงเกี่ยวกับไม่จำเป็นว่าต้องเป็นเรื่องของความรัก คนรักอย่างเดียว  แต่มันคือ “สิ่งสำคัญทุกสิ่ง” ในชีวิตอาจจะเป็นพ่อแม่ ครอบครัว เวลา หรือ โอกาส ของชีวิตที่ไม่ควรปล่อยให้มันผ่านเลยไป  เราจะคิดถึงมันก็ต่อเมื่อมัน “ไม่อยู่แล้ว” อัลบั้ม-mom-popshop-ไม่ต้องตามหาไกล-สุขาอยู่หนใดอยู่ที่นี่ไงทั้งอัลบั้ม-เพลงโคตรดี

 รายชื่อเพลง 

 บุคคลที่เกี่ยวข้อง 
ทเวนตีไฟฟ์อาเวอส์
 สมพล รุ่งพาณิชย์ (แหลม) – ร้องนำ
 ประทีป สิริอิสสระนันท์ (โฟร์) – กีต้าร์
 ปิยวัฒน์ มีเครือ (ปู๋) – กีต้าร์
 เอกศิริ กำบังภัย (บัง) – เบส
 กฤตพงศ์ สกุลนามอเนก (จ๊อบ) – กลอง
# ยุทธการที่อูมัญ
ยุทธการที่อูมัญ (15 กรกฏาคม – 8 สิงหาคม ค.ศ. 1941) เป็นการโอบล้อมของเยอรมันและพันธมิตรต่อกองทัพโซเวียตที่ 6 และ 12 ภายใต้การบัญชาการของพลโท I. N. Muzyrchenko และพลตรี P. G. Ponedelin เหตุการณ์ตามลำดับ-เมืองอูมัญทางตอนใต้ในช่วงการเริ่มต้นของปฏิบัติการการรุกของกองทัพเยอรมันกลุ่มใต้ภายใต้การนำของจอมพลแกร์ด ฟอน รุนด์ชเตดท์ เป็นส่วนหนึ่งของปฏิบัติการบาร์บารอสซาบนแนวรบด้านตะวันออก ในสงครามโลกครั้งที่สอง

การสู้รบครั้งนี้ได้เกิดขึ้นในช่วงปฏิบัติการป้องกันเคียฟ ในช่วงระหว่างส่วนหนึ่งของแนวรบตะวันตกเฉียงใต้ของกองทัพแดงได้ทำการปกป้องสะพาน Southern Bug และถนนรางรถไฟทางยุทธศาสตร์ระหว่างโอเดสซาและสโมเลนสค์ และส่วนหนึ่งของกองทัพพันเซอร์ที่ 1 ในยูเครนตะวันตกในช่วงหลังของการรุกจากโปแลนด์ตอนใต้ไปยังคาบสมุทรไครเมีย

กองทัพโซเวียตภายใต้การบัญชาการรวมของทิศตะวันตกเฉียงใต้ ผู้บัญชาการคือจอมพลเซมิออน บูดิออนนืย ซึ่งได้รวมถึงพันเอก Mikhail Kirponos กองบัญชาการใหญ่และหน่วยย่อยของกองทัพที่ 12 สามารถหลบหนีออกจากวงล้อมได้เนื่องจากความสามารถของกองกำลังทหารราบของเยอรมันไม่อาจปิดเส้นทางได้อย่างแน่นหนาพอ อย่างไรก็ตาม กองทัพทั้งสองต่อมาก็ถูกยุบและทหารหลบหนีไปรวมกับหน่วยอื่น ๆ ครั้งนี้เป็นหนึ่งในการโอบล้อมขนาดใหญ่ของฝ่ายอักษะที่ได้จัดการกับกองทัพแดง

ส
ส
หมวดหมู่:ปฏิบัติการบาร์บาร็อสซา
หมวดหมู่:เหตุการณ์ในเดือนกรกฎาคม พ.ศ. 2484
# ปฏิบัติการมึนเชิน
ปฏิบัติการมึนเชิน  เป็นรหัสนามของโรมาเนียในความร่วมมือกันเพื่อการรุกรานของเยอรมัน-โรมาเนียในช่วงเยอรมันเข้ารุกรานสหภาพโซเวียตในสงครามโลกครั้งที่สอง กับเป้าหมายหลักเพื่อยึดกลับคืนดินแดนเบสซาราเบีย ทางตอนเหนือของบูโควิน่า และ Hertsa ที่ต้องจำใจยอมยกให้โดยโรมาเนียแก่สหภาพโซเวียตเมื่อปีก่อน (เบสซาราเบียและทางตอนเหนือของบูโควิน่าภายใต้โซเวียตยึดครอง)Operation Barbarossa 1941: Army Group South - Page 41 Robert Kirchubel, Howard Gerrard - 2003 "Hitler finally felt chances of a Soviet ground attack were low enough that his far right flank could move out under Operation Munich. All Axis forces in Romania nominally fell under the command of dictator Ion Antonescu." ปฏิบัติการได้ดำเนินการเสร็จสิ้นหลัง 24 วันของการสู้รบ การก่อตั้งกองทัพฝ่ายอักษะได้รวมถึงกองทัพที่ 3 และกองทัพที่ 4 ของโรมาเนียและกองทัพที่ 11 ของเวร์มัคท์Germany and the Axis powers from coalition to collapse R. L. DiNardo - 2005 "It was not until early July, once the Soviet offensive was spent, that the Romanian Fourth Army was ready to go over to the offensive.101 Operation Munchen turned out to be a somewhat staggered affair. Schobert's German Eleventh Army " การรุกรานครั้งนี้ได้มีผลตามมาด้วยการฆ่าล้างเผ่าพันธุ์ประชากรชาวยิวในเบสซาราเบียDeutsche und Juden in Bessarabien, 1814-1941 Mariana Hausleitner - 2005 "... größte Katastrophe für die Juden Bessarabiens war die Rückeroberung Bessarabiens durch die rumänische Armee im Juli 1941."

การรุกรานได้เริ่มต้นขึ้นเมื่อวันที่ 2 กรกฎาคม  ด้วยกองกำลังโรมาเนียที่โดดเด่นทางตอนเหนือ เมื่อวันที่ 5 กรกฎาคม Chernivtsi เมืองหลวงของบูโควิน่าเหนือ ถูกเข้ายึดโดยกองพัน Vânători de Munte  ที่ 3 และ 23 เมื่อวันที่ 16 กรกฎาคม Chișinău, เมืองหลวงของเบสซาราเบียถูกยึดภายหลังการสู้รบอย่างหนักโดยหัวหอกกองกำลังโรมาเนียโดยกองพลยานเกราะโรมาเนียที่ 1 (Divizia 1 Blindată) ที่ติดตั้งส่วนใหญ่ด้วยรถถังเบาอาร์-2 126 คัน เมื่อวันที่ 26 กรกฎาคม พื้นที่ทั้งหมดอยู่ภายใต้การควบคุมของโรมาเนีย-เยอรมัน เมื่อวันที่ 17 สิงหาคม เบสซาราเบียและทางตอนเหนือของบูโควิน่าได้รับฟื้นฟูกลับมารวมเป็นรัฐโรมาเนียอีกครั้งDutu A., Dobre F., Loghin L. Armata Romana in al doilea razboi mondial (1941-1945) - Dictionar Enciclopedic, Editura Enciclopedica, 1999
# เอโมจิ
เอโมจิ  หรือ อิโมจี  คือตัวหนังสือความคิดและสไมลีย์ที่ใช้กันในข้อความอิเล็กทรอนิกส์และเว็บเพจ เอโมจิปรากฏในหลายรูปแบบ เช่น การแสดงสีหน้าและกิริยาอาการ วัตถุ สถานที่ ลมฟ้าอากาศ สัตว์ เป็นต้น เอโมจิมีลักษณะเหมือนสัญรูปอารมณ์มาก แต่มาจากรูปภาพจริงแทนที่จะมาจากตัวอักษร ตัวเลข หรือเครื่องหมายวรรคตอนประสมกันอย่างสัญรูปอารมณ์ เดิมคำ เอโมจิ มีความหมายว่า ตัวหนังสือภาพ โดยมาจากคำ เอะ (, "ภาพ") ประสมกับคำ โมจิ (, "ตัวหนังสือ") ความคล้ายคลึงระหว่างรูปอักษรโรมันของคำนี้ (คือ) กับคำ  และ  ในภาษาอังกฤษเป็นเรื่องบังเอิญเท่านั้น

อีโมจิมีต้นกำเนิดมาจากโทรศัพท์เคลื่อนที่ของญี่ปุ่นในปี พ.ศ. 2542 โดยนายชิเกตากะ คูริตะ ผู้มีอาชีพนักออกแบบของบริษัทผู้ให้บริการโทรศัพท์แห่งหนึ่งในญี่ปุ่นเพื่อช่วยให้การสื่อสารทางโทรศัพท์เคลื่อนที่นั้นง่ายขึ้น ในครั้งนั้นเขาได้คิดค้นอีโมจิรวมทั้งหมด 176 แบบ"วิธีสร้าง emoji ส่วนตัวไว้ใช้เอง บนมือถือและคอมพิวเตอร์" เว็บไซต์ รุ่นไหนดี Roonnhaidee 

ในคริสต์ทศวรรษ 2010 เอโมจิได้รับความนิยมเพิ่มขึ้นทั่วโลกหลังจากที่มีการเพิ่มเอโมจิเข้าไปในระบบปฏิบัติการสำหรับอุปกรณ์เคลื่อนที่หลายระบบ ปัจจุบันถือว่าเอโมจิเป็นส่วนหนึ่งของวัฒนธรรมประชานิยมในโลกตะวันตก ในปี พ.ศ. 2558 ออกซฟอร์ดดิกชันนารีส์ ประกาศให้เอโมจิรูปใบหน้ากับน้ำตาแห่งความยินดี (Face with Tears of Joy emoji) เป็นคำแห่งปี
# ถนนกัลยาณไมตรี
ถนนกัลยาณไมตรี  เป็นถนนสายหนึ่งในกรุงเทพมหานคร ตั้งอยู่ในแขวงพระบรมมหาราชวัง เขตพระนคร เป็นถนนสายสั้น ๆ เชื่อมระหว่างถนนสนามไชยบริเวณแยกกัลยาณไมตรี กับถนนอัษฎางค์และถนนบำรุงเมือง ที่สะพานช้างโรงสีบริเวณแยกสะพานช้างโรงสี

ถนนกัลยาณไมตรี เป็นถนนที่อยู่ระหว่างอาคารกระทรวงกลาโหม กับกรมแผนที่ทหาร ตั้งชื่อเป็นเป็นเกียรติแก่พระยากัลยาณไมตรี (ฟรานซิส บี. แซร์) ชาวอเมริกันที่เข้ามารับราชการในประเทศไทย และมีบทบาทสำคัญอย่างยิ่งในกิจการต่างประเทศโดยเฉพาะในช่วงรัชสมัยพระบาทสมเด็จพระมงกุฎเกล้าเจ้าอยู่หัว ซึ่งเดิมวังสราญรมย์ที่อยู่ใกล้เคียง เคยเป็นที่ตั้งของกระทรวงการต่างประเทศ

นอกจากนี้แล้ว ตัวอาคารของกระทรวงกลาโหมที่อยู่ข้างถนนกัลยาณไมตรี ซึ่งเป็นสถาปัตยกรรมแบบปัลลาดีโอมีความสวยงาม โดดเด่นด้วยตัวอาคารสีเหลือง มีหน้าต่างเป็นจำนวนนับร้อยบาน จึงนิยมใช้เป็นสถานที่ถ่ายรูป หรือใช้สำหรับถ่ายทำโฆษณาหรือภาพยนตร์ต่าง ๆ